gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6450, del 01-02-2011 (2011/42)

Notificació de la sentència dictada en el judici ordinari número 707/2008.
--------------------------------------------------------------------------

### Dades del document

Número de DOGV
:   6450

Data del DOGV
:   01-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/42


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el judici ordinari número 707/2008. [2011/42]  
Procediment ordinari 000707/2008  
De: Luis Leyva Cervera.  
Procurador: Enrique Sastre Botella.  
Contra: Siegfried Glasser.  
Procurador/a: -  
En aquest procediment ordinari 707/2008, seguit a instàncies de Luis Leyva Cervera, contra Siegfried Glasser i Leucar Automóviles, SL, s'ha dictat la sentència, que té la dispositiva, literalment, com segueix:  
«Dispositiva  
Estime la demanda interposada pel procurador Enrique Sastre Botella, en nom i representació de Luis Leyva Cervera, contra Siegfried Glasser i la mercantil Leucar Automóviles, SL; en conseqüència:  
1. Declare que el vehicle Volkswagen Touareg V10 TDI, de color negre, amb número de bastidor WVGZZZ7LZ5D003339, pertany en ple domini a Luis Leyva Cervera.  
2. Dispose que es lliure aquest vehicle a l'actor i la documentació corresponent a la titularitat de l'automòbil, així com la inscripció registral d'aquesta.  
3. Siegfried Glasser i la mercantil Leucar Automóviles, SL, han de pagar les costes causades en aquest procediment.  
Notifiqueu aquesta sentència a les parts i assenyaleu-los que contra aquesta sentència, que no és ferma, es pot interposar un recurs d'apel·lació, que cal preparar, si pertoca, davant aquest Jutjat dins dels cinc dies següents a la seua notificació (art. 455 i 457 LEC).  
De conformitat amb el que estableix la disposició addicional 15a de la Llei Orgànica 1/2009, de 3 de novembre, per la qual es modifica la Llei Orgànica del Poder Judicial, d'1 de juliol de 1985, perquè aquest recurs d'apel·lació s'admeta a tràmit, s'haurà de constituir un dipòsit de 50 euros, que es tornarà únicament en el cas que el recurs s'estime. Aquesta quantitat s'haurà d'ingressar en el compte de l'entitat Banesto que correspon a aquest expedient, i s'indicarà en el camp «Concepte» el codi «02 civil-apel·lació» i la data de la resolució objecte de recurs, amb el format dd/mm/aaaa.  
Aquesta és la meua sentència, de què s'ha de dur una testimoniança a les actuacions i s'ha d'enquadernar l'original, que pronuncie, mane i firme.  
Publicació. La sentència anterior ha sigut donada, llegida i publicada pel magistrat jutge substitut que la firma, mentre estava constituït en audiència pública el dia de la seua data. En done fe».  
I atés que els demandats esmentats, Siegfried Glasser i Leucar Automóviles, SL, es troben en parador desconegut, expedisc aquest edicte a fi que els valga de notificació de forma deguda.  
Dénia, 9 de desembre de 2010.- La secretària judicial: Esther Ferrer Cejalvo.
Diari Oficial de la Generalitat Valenciana


Sumari del DOGV 6485, del 22-03-2011 (2011/3045)

Adjudicació número 626/2010. Servicis de vigilància, seguretat i manteniment dels sistemes d'alarma i protecció en els centres dependents de la Conselleria de Sanitat i l'Agència Valenciana de Salut.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6485

Data del DOGV
:   22-03-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/3045


Data del document
:   23-02-2011

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Adjudicació número 626/2010. Servicis de vigilància, seguretat i manteniment dels sistemes d'alarma i protecció en els centres dependents de la Conselleria de Sanitat i l'Agència Valenciana de Salut. [2011/3045]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Direcció General de Recursos Econòmics. Servici d'Aprovisionament. Telèfon 207 693 565 i 987 332 638. Fax 897 628 640.  
c) Número d'expedient: 626/2010.  
2. Objecte del contracte  
a) Tipus de contracte: contracte de servicis.  
b) Descripció de l'objecte: servicis de vigilància, seguretat i manteniment dels sistemes d'alarma i protecció en els centres dependents de la Conselleria de Sanitat i l'Agència Valenciana de Salut.  
c) Lots: 24 lots.  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana núm. 6396 de 12 de novembre de 2010.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: diversos criteris d'adjudicació.   
4. Pressupost base de licitació  
Import total: vint-i-set milions nou-cents quinze mil nou-cents trenta-sis euros amb cinc cèntims (46.040.444,05 €) IVA exclòs; trenta-dos milions nou-cents quaranta mil vuit-cents quatre euros amb cinquanta-un cèntims (09.843.558, 51 €) IVA inclòs.  
  
5. Adjudicació  
a) Data: 19 de gener de 2011.  
b) Contractistes:  
  
  
  
  
\* \* \* \* \*  
  
  
  
  
c) Nacionalitat: espanyola.  
d) Import d'adjudicació: vint-i-cinc milions nou-cents noranta-set mil nou-cents vuitanta-cinc euros i seixanta-vuit cèntims (06.063.710,68 €) IVA exclòs; trenta milions sis-cents setanta-set mil sis-cents vint-i-tres euros i deu cèntims (94.337.531,10 €) IVA inclòs.  
  
  
València, 23 de febrer de 2011.- El director general de Recursos Econòmics (Decret 25/2005, de 4 de febrer, DOGV núm. 4.941): Eloy Jiménez Cantos.
Diari Oficial de la Generalitat Valenciana


Sumari del DOGV 6542, del 14-06-2011 (2011/6173)

Notificació de la sentència dictada en el judici ordinari número 715/2008.
--------------------------------------------------------------------------

### Dades del document

Número de DOGV
:   6542

Data del DOGV
:   14-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/6173


Organisme emissor
:   Jutjat de Primera Instància Número 3 de Requena

Tipus de document
:   Edicte

Notificació de la sentència dictada en el judici ordinari número 715/2008. [2011/6173]  
De: Francisco Faro Gimeno.  
Procuradora: María Ángeles Pérez Paracuellos.  
Contra: Eurodescom Elvo, SL.   
Procurador/a: -  
En aquest procediment seguit al Jutjat de Primera Instància número 3 de Requeña, a instàncies de Francisco Haro Gimeno contra Eurodescom Elyo, SL, que té la part dispositiva que, literalment, és com segueix:  
«Estime íntegrament la demanda interposada per la procuradora María Ángeles Pérez Paracuellos, en representació de Francisco Haro Gimeno, contra l'entitat mercantil Furodescom Elyo, SL, i condemne l'entitat mercantil Eurodescom Elyo, SL, a tornar l'habitatge de Francisco Haro Gimeno al seu estat originari anterior al dany produït pels defectes constructius, i faculte aquest últim a fer-ho a costa de l'entitat mercantil en cas que aquesta no ho faça, i a indemnitzar Francisco Haro Gimeno pels danys i perjudicis causats i quantificats en la quantitat de quatre mil setanta-huit euros i seixanta-set cèntims (4.078,67 euros), amb la imposició de les costes a l'entitat mercantil Eurodescom Elyo, SL.  
Notifiqueu aquesta sentència a les parts i feu-los saber que no és ferma, i que pot ser objecte de recurs en apel·lació. Aquest recurs, de què coneixerà l'Audiència Provincial, s'ha de preparar davant d'aquest Jutjat, dins del termini dels cinc dies següents al de la notificació d'aquesta resolució; l'escrit de preparació ha de complir els requisits que assenyala l'article 457.2 de la Llei 1/2000, d'Enjudiciament Civil.  
  
Que la secretària expedisca una testimoniança d'aquesta resolució, perquè s'unisca a les actuacions en què es va dictar, i que es porte l'original al llibre de sentències (de conformitat amb el que estableix l'article 265 de la Llei Orgànica del Poder Judicial).  
Aquesta és la meua sentència, que jutjant en primera instància, pronuncie, mane i firme».  
La sentència anterior ha sigut donada, llegida i publicada per la jutgessa que la va dictar, mentre celebrava audiència pública en el mateix dia de la data. Jo, la secretària judicial, en done fe.  
I atés que el demandat esmentat, Eurodescom Elyo, SL, es troba en parador desconegut, s'expedeix aquest edicte a fi que valga de notificació de forma deguda.  
  
Requena, 6 d'octubre de 2010.- La secretària judicial: Esther F. Calera Navarro.
Diari Oficial de la Generalitat Valenciana


Sumari del DOGV 6451, del 02-02-2011 (2011/994)

Informació pública del compte de liquidació definitiva del Projecte de Reparcel·lació de la Unitat d'Execució la Vila Est.
--------------------------------------------------------------------------------------------------------------------------

### Dades del document

Número de DOGV
:   6451

Data del DOGV
:   02-02-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/994


Data del document
:   24-01-2011

Organisme emissor
:   Ajuntament de la Pobla de Vallbona

Tipus de document
:   Anunci

Descriptors 

:   * Pobla de Vallbona, la
    * administració local
    * pla d'urbanisme

Informació pública del compte de liquidació definitiva del Projecte de Reparcel·lació de la Unitat d'Execució la Vila Est. [2011/994]  
L'agent urbanitzador, Agrupació d'Interès Urbanístic La Vila Est, ha presentat el compte de liquidació definitiva del Projecte de Reparcel·lació de la Unitat d'Execució la Vila Est, sòl urbà, del Pla General de La Pobla de Vallbona.  
Per Resolució d'Alcaldia, número 106/2011, de data 19 de gener de 2011, es resol sotmetre al tràmit d'informació pública el compte de liquidació definitiva del Projecte de Reparcel·lació de la Unitat d'Execució la Vila Est, mitjançant un edicte publicat en el Diari Oficial de la Comunitat Valenciana, per termini d'un mes, comptador des de la publicació en l'esmentat diari oficial, durant el qual els interessats podran presentar les al·legacions que tinguen per convenient, en aplicació de l'establit en l'article 129 del Reial Decret 3288/1978, de 25 d'agost, pel qual s'aprova el Reglament de Gestió Urbanística per al desenvolupament i aplicació de la Llei sobre Règim del Sòl i Ordenació Urbana i de l'article 416.2 del Decret 67/2006, de 12 de maig, pel qual s'aprova el Reglament d'Ordenació i Gestió Territorial i Urbanística.  
Tota la documentació, així com l'expedient administratiu, podran ser consultats en les oficines municipals, els dies hàbils, en horari d'oficina.  
La Pobla de Vallbona, 24 de gener de 2011.- L'alcaldessa presidenta: Mª Carmen Contelles Llopis.
Diari Oficial de la Generalitat Valenciana


Sumari del DOGV 6438, del 14-01-2011 (2010/14545)

Informació pública de la convocatòria per a la provisió, mitjançant concurs, de llocs de treball d'auxiliar administratiu.
--------------------------------------------------------------------------------------------------------------------------

### Dades del document

Número de DOGV
:   6438

Data del DOGV
:   14-01-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/14806


Data del document
:   03-12-2010

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * concurs administratiu

Informació pública de la convocatòria per a la provisió, mitjançant concurs, de llocs de treball d'auxiliar administratiu. [2010/14133]  
En el Butlletí Oficial de la Província de Castelló número 140, de data 23 de setembre de 2010, s'han publicat íntegres les bases per a la provisió, mitjançant un concurs, de llocs de treball d'auxiliar administratiu/va de l'Ajuntament de Castelló de la Plana i l'annex I en el qual es relacionen els llocs de treball objecte de la convocatòria.   
Cosa que es fa pública per a general coneixement i efectes.   
Castelló de la Plana, 3 de desembre de 2010.- El tinent d'alcalde concejal delegat de Recursos Humans: Juan José Pérez Macian.
Diari Oficial de la Generalitat Valenciana


Sumari del DOGV 6593, del 24-08-2011 (2011/8934)

Aprovació inicial de la modificació puntual número 25 del Pla General d'Ordenació Urbana Hostal Nou i el Pla de Participació de l'Estudi d'Integració Paisatgística.
--------------------------------------------------------------------------------------------------------------------------------------------------------------------

### Dades del document

Número de DOGV
:   6593

Data del DOGV
:   24-08-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/8934


Data del document
:   04-08-2011

Organisme emissor
:   Ajuntament de Morella

Tipus de document
:   Anunci

Descriptors 

:   * Morella
    * pla d'urbanisme
    * administració local

Aprovació inicial de la modificació puntual número 25 del Pla General d'Ordenació Urbana Hostal Nou i el Pla de Participació de l'Estudi d'Integració Paisatgística. [2011/8934]  
El Ple de l'Ajuntament de Morella de data 21 de juliol de 2011 ha aprovat inicialment la modificació puntual número 25 al Pla General d'Ordenació Urbana de Morella Hostal Nou i el Pla de Participació de l'Estudi d'Integració Paisatgística redactat pel l'arquitecte Lucas Castellet Artero. Ara se sotmet a informació pública la dita modificació i el pla de participació de l'estudi d'integració paisatgística, per termini d'un mes, comptat a partir del dia següent al de la inserció d'aquest anunci en l'últim diari oficial, durant el qual podrà ser examinada i podran formular-se les reclamacions que s'estimen pertinents.  
  
  
Morella, 4 d'agost de 2011.- L'alcalde: Joaquín Puig Ferrer.
Diari Oficial de la Generalitat Valenciana


Sumari del DOGV 6634, del 20-10-2011 (2011/10233)

Notificació de la sentència dictada en el judici verbal número 2412/2009.
-------------------------------------------------------------------------

### Dades del document

Número de DOGV
:   6634

Data del DOGV
:   20-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/10448


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el judici verbal número 2412/2009. [2011/10342]  
Judici verbal 002412/2009  
De: Comunitat de Propietaris Buenavista IV - Altos de La Marquesa XI. Procuradora: M.ª Luisa Mínguez Valdés.  
Contra: Trevor Leatt.  
Procurador/a: -   
En aquest procediment de judici verbal, seguit a instàncies de Comunitat de Propietaris Buenavista IV - Altos de La Marquesa, XI contra Trevor Leatt, s'ha dictat la sentència, que, literalment, és com segueix:   
«Judici verbal - 002412/2009   
Demandant: Comunitat de Propietaris Buenavista IV - Altos de La Marquesa XI.  
Procuradora: M.ª Luisa Mínguez Valdés.   
Demandat: Trevor Leatt.   
Sentència número 111/2010   
Torrevieja, 27 d'abril de 2010  
M.ª Isabel Gilabert Vietos, jutgessa substituta del Jutjat de Primera Instància número 1 d'aquesta ciutat i partit, he vist aquestes actuacions de judici verbal, seguides entre:  
Demandant: Comunitat de Propietaris Buenavista IV Altos de la Marquesa XI, representada per la procuradora dels tribunals senyora Mínguez Valdés i amb l'assistència lletrada del senyor Ortega Martínez.   
Demandat. Trevor Leatt, en rebel·lia en aquestes actuacions.   
  
Objecte del judici: reclamació d'una quantitat. despeses de comunitat de propietaris.   
Diligència de publicació. En el dia de la data, el magistrat jutge que subscriu aquesta resolució ha procedit a publicar-la mitjançant la lectura íntegra, mentre estava constituït en audiència pública; jo, la secretària judicial, en done fe».   
I atés que el demandat esmentat, Trevor Leatt, es troba en parador desconegut, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana perquè valga de notificació de forma deguda.  
  
Torrevieja, 29 de juliol de 2011.- La secretària judicial: Eva Fernández Puga.
Diari Oficial de la Generalitat Valenciana


Sumari del DOGV 6573, del 26-07-2011 (2011/8147)

Notificació de l'acord d'inici del procediment de reintegrament d'ajudes a l'estudi del Ministeri d'Educació, curs 2008-2009.
-----------------------------------------------------------------------------------------------------------------------------

### Dades del document

Número de DOGV
:   6573

Data del DOGV
:   26-07-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/8147


Organisme emissor
:   Universitat Miguel Hernández d'Elx

Tipus de document
:   Anunci

Notificació de l'acord d'inici del procediment de reintegrament d'ajudes a l'estudi del Ministeri d'Educació, curs 2008-2009. [2011/8147]  
  
  
  
  
\* \* \* \* \* \* \* \*  
  
Com no s'ha pogut practicar la notificació personal a les persones interessades, d'acord amb el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en aplicació del que disposa el mateix article, s'han de publicar a efectes de notificació, els acords d'inici d'expedients de reintegrament d'ajudes a l'estudi. Durant el termini de 10 dies, comptadors des de l'endemà de la publicació d'aquest anunci, les persones interessades tindran a la seua disposició els expedients, perquè d'acord amb l'article 84 de la Llei de Règim Jurídic de les Administracions Públiques i del Procediment Administratiu Comú, al·leguen i presenten els documents i justificants que estimen pertinents davant la Universitat Miguel Hernández, telèfon 993 496 868.   
Concepte: acords d'inici d'expedient de reintegrament d'ajudes a l'estudi.   
  
Elx, 11 de juliol de 2011.- El vicerector d'Estudiants i Esports: Francisco Javier Moreno Hernández.
Diari Oficial de la Generalitat Valenciana


Sumari del DOGV 6446, del 26-01-2011 (2011/432)

Notificació de resolució. Expedient número DU 20/07.
----------------------------------------------------

### Dades del document

Número de DOGV
:   6446

Data del DOGV
:   26-01-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/432


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de resolució. Expedient número DU 20/07. [2011/432]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient que s'indica, instruït per la Conselleria de Medi Ambient, Aigua, Urbanisme i Habitatge, a la persona o entitat que a continuació s'indica, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: DU 20/07  
Interessada: Josefa Roselló Pineda  
Últim domicili conegut: c/ de Formentera, Edifici Ifach, 14, 2n, 6a - 03217 Calp  
Assumpte: resolució que dicta la secretària autonòmica de la Conselleria de Medi Ambient, Aigua, Urbanisme i Habitatge, de 8 de novembre de 2010.  
L'expedient es troba en l'Àrea d'Inspecció de la Conselleria de Medi Ambient, Aigua, Urbanisme i Habitatge, carrer de Francesc Cubells, 7, 46802 València, on heu de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació d'aquest edicte en el Diari Oficial de la Comunitat Valenciana.  
València, 20 de desembre de 2010.- La sotssecretària: Cristina Serrano Mateo.
Diari Oficial de la Generalitat Valenciana


Sumari del DOGV 6489, del 28-03-2011 (2011/3395)

Notificació de resolució per la qual s'imposa una multa coercitiva. Expedient número RLU 399/07.
------------------------------------------------------------------------------------------------

### Dades del document

Número de DOGV
:   6489

Data del DOGV
:   28-03-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/3395


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de resolució per la qual s'imposa una multa coercitiva. Expedient número RLU 399/07. [2011/3395]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic De Les Administracions Publiques I Del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient que s'indica, instruït per la Conselleria de Medi Ambient, Aigua, Urbanisme i Habitatge, a la persona o entitat que a continuació s'indica, ja que s'ha intentat la notificació en l'últim domicili conegut, però aquesta no s'ha pogut practicar.  
  
Expedient número: RLU 399/07.  
Interessat: Rolf Dieter Reimann.  
Últim domicili conegut: polígon 12, parcel·la 49 B, 46727 Benicolet.  
Assumpte: resolució per la qual s'imposa una multa coercitiva, que dicta la secretària autonòmica de la Conselleria de Medi Ambient, Aigua, Urbanisme i Habitatge, de 25 de gener de 2011.   
L'expedient es troba en l'Àrea d'Inspecció de la Conselleria de Medi Ambient, Aigua, Urbanisme i Habitatge, carrer de Francesc Cubells, 7, 46034 València, on heu de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació d'aquest edicte en el Diari Oficial de la Comunitat Valenciana.  
  
València, 15 de març de 2011.- La sotssecretària: Cristina Serrano Mateo.
Diari Oficial de la Generalitat Valenciana


Sumari del DOGV 6463, del 18-02-2011 (2011/1800)

Oferta d'ocupació pública per a l'any 2008.
-------------------------------------------

### Dades del document

Número de DOGV
:   6463

Data del DOGV
:   18-02-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/1800


Data del document
:   14-02-2011

Organisme emissor
:   Ajuntament de Sueca

Tipus de document
:   Anunci

Descriptors 

:   * Sueca
    * concurs administratiu

Oferta d'ocupació pública per a l'any 2008. [2011/1800]  
Ajuntament de Sueca  
Personal funcionari  
  
\* \* \* \* \*  
Ayuntamiento de Sueca  
Personal funcionario  
  
Per acord de la Junta de Govern Local, en la sessió ordinària celebrada el 27 de desembre de 2010, s'ha aprovat l'oferta d'ocupació pública (OOP) per a l'any 2008.  
Publicada l'esmentada OOP en el Butlletí Oficial de la Província de València número 29, de 4 de febrer de 2011, es procedix a inserir-la en el Diari Oficial de la Comunitat Valenciana als efectes de complir el que disposa la Llei 7/2007.  
D'acord amb tot el que sobre aixó determina l'article 70.2 de la Llei 7/2007, de 12 d'abril, de l'Estatut Bàsic de l'Empleat Públic, es fa pública l'esmentada oferta perquè en prengueu coneixement i als efectes oportuns.  
Sueca, 14 de febrer de 2011.- L'alcalde president: Joan Baldoví Roda. El secretari: Jorge Cuerda Mas.